Backhousia leptopetala

Ti Backhousia leptopetala (sin. Choricarpia leptopetala) ket ti maysa a kadawyan a kayo ti Australia, nga agtubo manipud iti Parke Stanwell (34° S) iti akin-amianan a distrito ti Illawarra iti asideg ti Buderim (26° S) iti abagatan akindaya a Queensland.

Dagiti kadawyan a nagan iti Ingles ket mairaman ti brown myrtle, never-break, brush turpentine ken rusty turpentine.  Ti habitat ti Backhousia leptopetala ket katuduan a bakir kadagiti di nalames a sedimentario a daga iti asideg dagiti waig. Makita pay daytoy kadagiti pantok ti nadam-eg a lugar ti eucalyptus. Daytoy ket mabalin a mailasin babaen ti maramaris-dapo kayumanggi iti sirok ti bulong, ken dagiti maris lati a nadutdotan a barsanga.

 Deskripsion 
Ti Backhousia leptopetala ket maysa a bassit a kayo, masansan nga umabot iti 20 a metro iti katayag ken 35 cm iti diametro ti puon. Ti kayo ket addaan iti napintas a buya dagiti krema a sabong ken dagiti napintas a bulong.

Ti ukis ti kayo ket maramaris-dapo kayumanggi, relatibo a nalamuyot ken agarusiksik.  Ti puon ket umakikid ken saan a regular. Dagiti daddadakkel a kayo ket umakaba iti baba.

Agsumbangir dagiti bulong, simple ken intero. Akaba ken agraman iti napino nga ungto ti bulong. Agarup a 5 aginggana iti 13 cm iti kaatiddog. Dagiti igid ti bulong ket agkulot ken umallo-allon. Agpakatengnga a berde iti ngato, ngem maramaris-dapo iti baba. Ti tengnga a paragpag ken nailennek iti tuktok ti rabaw, ngem prominente dagitiurat iti sirok ti bulong. Iti asideg ti umallo-allon nga igid ti bulong, ket ti maysa nga intramarginal nga urat, ken saan unay a makita. Ti sirok ti bulong ken naabongotan kadagiti babassit a dutdot.

Bassit dagiti sabong. Krema wenno puraw, nasamekda kadagiti nagtimbukel nga ulo, agparangda iti Hulio aginggana iti Septiembre, ken dagiti sabong ket kapada ti Callicoma.

Maluom dagiti bunga manipud iti Agosto aginggana iti Nobiembre, kaaduan a dua selula a kapsula, agarup a 13 mm iti diametro. Maisingasing a patubuen dagiti baro a bukel. Saan a nasayaat a mapatubo daytoy manipud k dagiti ungel.

 Dagiti usar 
Daytoy ket maysa a napintas nga ornamental a mula.

 Dagiti nagibasaran 

 Bibliograpia 
 Floyd, A.G., Rainforest Trees of Mainland South-eastern Australia, Inkata Press 1989,  page 250
 Choricarpia leptopetala iti NSW Flora Online Naal aidi 22 Hulio 2009 

leptopetala
Kategoria:Kaykayo ti Australia
Kategoria:Flora ti New South Wales
Kategoria:Flora ti Queensland